**Sid Roth interjú – Jonathan Cahn – 2014.09.01.**[**http://sidroth.org/television/tv-archives/jonathan-cahn**](http://sidroth.org/television/tv-archives/jonathan-cahn)

SID: Helló, Sid Roth vagyok. Üdvözöllek a világomban, ahol a természetfölötti a természetes. Abban a megtiszteltetésben volt részem, hogy a „Harbinger” című könyve megjelenése előtt, elsőként az országban interjút készíthettem Jonathan Cahn rabbival. „The Harbinger – Az előjel” címmel CD sorozatot készítettünk vele, amelynek könyvben megjelent változata New York Times bestseller lett és több mint kétmillió példányt adtak ki belőle. De azután egy napon Jonathan felhívott engem és azt mondta: „Sid, Isten kijelentést adott nekem, aminek ’A Shmitah rejtélye’ elnevezést adtam. Ez a rejtély olyan hatalmas, hogy hatással van mindarra, amit mi emberek személyesen teszünk, és hatással van az Egyesült Államok felemelkedésére és bukására is. Tudod, a „Harbinger” című bestseller könyvem ítéletekre vonatkozó figyelmeztetéseket tartalmaz. Ezek a figyelmeztetések újra megjelentek. Kilenc van belőlük. És az egyik ezek közül a „Shmitah” elnevezésű bibliai kifejezéssel kapcsolatos kijelentés megértése.” Nos, Jonathan rabbi, mi az a „Shmitah”?

JONATHAN: A „Shmitah” egy ősi rejtély. Az eredete 3000 évre nyúlik vissza, egészen Mózesig és a Sínai hegyig. És mindmáig mindenre befolyással van, kezdve a 9/11-es ikertornyok elleni terrortámadástól, a gazdasági fellendüléseken és válságokon keresztül, a részvénypiaci összeomlásokon át, a nemzetek felemelkedéséig és bukásáig. Hatással volt az Első és a Második Világháború eseményeire, de hatása van mindarra, ami most történik és arra is, ami ezután fog történni. Ez a legpontosabb és lélegzetelállítóbb bibliai rejtély, ami most válik nyilvánvalóvá.

SID: Amikor beszéltél erről a „Harbinger” című könyvedben volt fogalmad arról, hogy ez a rejtély ilyen nagy hatással lesz ma is a mindennapi életünkre? Úgy értem mennyire nagy horderejű ez a kijelentés?

JONATHAN: Tudtam, hogy a múltban ez megtörtént. Úgy értem tudtam, hogy bizonyos múltbeli események emiatt történtek, de arról fogalmam sem volt, hogy ez nem csak a múlt történéseit érinti. Ez hatással van ránk is, mindenkire, aki most néz minket, és hatással van minden ma élő emberre egészen a születésük napjától kezdve és a jövő eseményeire is. Egészen a közelmúltig nem sejtettem, hogy ennek ilyen óriási jelenősége van. Ez valóban lélegzetelállító.

SID: Oké, kezdjük az alapoknál.

JONATHAN: Rendben.

SID: Mit jelent a „Shmitah”? Mit jelent ez a kifejezés?

JONATHAN: A héber „Shmitah” kifejezés felmentést, szabadon bocsátást, megszabadulást jelent, de ugyanakkor jelenthet bukást és összeomlást. Jelenthet megrázkódtatást is. A szó jelentése onnan ered, amikor Isten a Sínai hegyen azt a törvényt adta Izraelnek, hogy minden hetedik év Sabbath év legyen, ami a megpihenés és a nyugalom éve volt. Abban az évben nem vetették be a szántóföldeket és nem volt aratás sem. A héber naptár szerint a hetedik év – azaz a „Shmitah” – utolsó napja Elul hónap 29-e volt. Ezen az utolsó napon valami különleges dolog történt. Eltöröltek minden hitelt, eltöröltek minden adósságot. Az egész országban megszűnt minden tartozás, mert a pénzügyi számlák tartozásait egyszerűen eltörölték. Ez áldást hozott a nemzetre. De amikor Izrael Isten ellen fordult a „Shmitah”, azaz a hetedik év az ítélet figyelmeztető jelévé vált amiatt, mert a nemzet kiszorította Istent az életéből. Szóval ez a bánásmódja Istennek azóta is hatással van az életünkre még a jelenben is. A tény az, hogy a „Shmitah” közvetlen hatással van a gazdaságunkra, azaz minden hetedik év jelentős változást eredményez. A mostani időkben ez recesszió, vagy gazdasági depresszió formájában jelenik meg, ez a véleményem. És a Wall Street szó szerint egyenesen a pénzügyi rendszerünk összeomlása felé rohan. Meg fogjuk látni…

SID: Tehát az összeomlás és nem az áldás előtt állunk.

JONATHAN: Így van.

SID: Ítéletként érkező gazdasági összeomlás előtt állunk.

JONATHAN: Már eddig is láttuk ezt megtörténni, és valójában ez egyre nyilvánvalóbbá válik. Az előző két „Shmitah” megérkezése, ami a 9/11-es terrortámadással kezdődött annyira precíz és pontos volt, és most egy újabb hetedik év előtt állunk. Amit most fogunk látni – és ettől eláll a lélegzetem – az valóban mindenre hatással lesz az életünkben, és ezzel még korán sincs vége a dolognak. Ez elképesztő, mert mindez előre időzítve van: napra, órára, sőt percre pontosan.

SID: Oké, felvázolnád ennek a hátterét? Magyarázd el ezeket a 7 éves ciklusokat.

JONATHAN: Igen, rendben. Minden hetedik évben meg kellene nyugodnunk és pihennünk kellene és ez az a kulcs, amivel tisztában kell lennünk ahhoz, hogy megértsük azokat a dolgokat, amiket látni fogunk, és amik most történnek. Az első számú kulcs, hogy az emberi élet és a történelmünk 7 éves ciklusokból áll. Ezeknek a ciklusoknak az utolsó évében minden leáll és pénzügyi adósság eltörlés történik.

SID: Igen, a Biblia szerint minden hetedik évben…

JONATHAN: Igen.

SID: Ez egy áldás Istentől. Ha azonban nem tettük meg, amit Isten kért tőlünk, akkor ez ítéletet eredményezett.

JONATHAN: Igen, ítéletet eredményezett. Valóban, Krisztus előtt 586-ban Jeruzsálemet lerombolták. Ezután 70 éves babiloni fogság következett és Isten azt mondta, hogy azért fog 70 évig tartani a fogság, mert ennyiszer nem tartották meg a „Shmitah” évet. Ez tehát egy döbbenetes dolog. A 7-dik év nem csak a tartozások eltörlését hozhatja el, hanem városok, vagy egész országok eltörlését is.

SID: Tudod, ha valaki nem hiszi, hogy a Biblia Istentől származó kijelentés, elég, ha megfigyeli ezt a mintázatot, ahogy hatással van ránk itt a jelenben, és ahogy a történelem során kihatással volt nemzetek felemelkedésére és bukására, gazdasági felvirágzásukra és lehanyatlásukra. Ez annyira nyilvánvaló, hogy nem is értem, hogy bárki hogyan képes nem hinni a Bibliában.

JONATHAN: Igen ez megdöbbentő. És figyeld meg Sid, mondok egy konkrét példát. Ha megfigyeled hogyan alakult a pénzügyi történelmünk az elmúlt 40 évben ez idő alatt 5 olyan nagy fordulópont volt, amikor évekig tartó recessziót eredményező összeomlások történtek. Mikor történtek ezek? Az első 1973-ban, a második 1980-ban, a harmadik 1987-ben, a negyedik 2000-ben, az ötödik 2007-ben. Mit veszel észre az évszámokkal kapcsolatban? Mindegyiket egy 7 éves időszak választja el a másiktól. 1973. és 1980. között 7 év telt el, 1980. és 1987. között szintén 7 év telt el, 2000. és 2007. között ismét 7 év telt el. Volt ezek közül olyan év, amelyik egybeesett egy „Shmitah” évvel? 1973. „Shmitah” év volt, 1980. szintén „Shmitah” év volt, 1987. ismét egy „Shmitah” év volt. A 2000. és 2007-es évek megint csak „Shmitah” évek voltak. Mindegyik esemény 100%-osan a Biblia által jelzett időpontokkal összhangban történt. Néhány ezek közül másodperces pontosságú egybeeséssel történt. Figyelj Sid, vegyük most tágabbra az időkeretet. Nézzük meg a történelem legnagyobb összeomlásait és vizsgáljuk meg, hogy találunk-e egybeesést egy-egy „Shmitah” évvel. Az esetek többségében igen. Hadd mondjak erre egy példát. A történelem harmadik legnagyobb gazdasági összeomlása 1937-38-ban történt. Mikorra esett akkor a „Shmitah” év? 1937-38-ra, pontosan ugyanarra az időszakra. Ténylegesen a Wall Street összeomlása a „Shmitah” év első napját követő napon történt. Itt egy másik példa. Mikor történt az utolsó nagyobb recesszió? 2007-2008-ban. És mikor volt a „Shmitah” év? 2007-2008-ban. És pontosan azon a napon, amikor a Biblia szerint a pénzügyi számlák tartozásait el kellett törölni – Elul hónap 29-én – az egész tőzsdei piac összeomlott. De még a nagy depresszió is kapcsolódik ehhez a konkrét naphoz. A nagy depresszió csúcspontja is a „Shmitah” évnek ugyanerre a napjára esett, közvetlenül azután, hogy Amerika történelmének addigi legnagyobb – egy hónapig tartó – tőzsdei zuhanása megtörtént. Ez elképesztő.

SID: Tudod Jonathan, valamikor én is tőzsdebróker voltam a Wall Streeten. Ha csak ezeket a bibliai elveket megértettem volna, én lehettem volna a világ legnagyobb és legsikeresebb befektetési alapjának a kezelője. De abban az időben nem értettem ezt. Lehetséges, hogy ez a bibliai elv az oka annak a nagy vagyoni átrendeződésnek, amelynek a küszöbén állunk. A bűnös emberek vagyona az igazak számára lesz felhalmozva. De meg kell értenünk ezeket a bibliai alapelveket. Amikor visszajövünk, szeretnék többet hallani Amerika jövőjéről a „Shmitah” alapján. Ti is szeretnétek erről hallani?

*Mindjárt visszajövünk az „Ez természetfeletti” műsorával…*

*Most visszatérünk az „Ez természetfeletti” műsorához…*

SID: Jonathan rabbi el vagyok képedve, hogy milyen jelentőségteljes igazságról beszélünk. Nem valami kis jelentéktelen dologról van szó, hanem egy olyan bibliai elvről, amelynek mindenre kihatása van. Magyarázd el ezt nekünk.

JONATHAN: Igen a „Shmitah” az élet nagyon sok területére van hatással. Amiről eddig beszéltünk, hogy milyen módon hat a gazdaságunkra, a tőzsdére, a Wall Streetre ezzel még csak a dolgok felszínét érintettük. Valójában a fizikai valóságot is alapvetően befolyásolja. Az első dolog, az egyik titkok, amit úgy neveznek, hogy a „Tornyok Rejtélye”. A bibliai kifejezés a torony szóra a „migdal”. Ez a héber „gadal” szóból származik, ami nagyságot jelent. Tehát létezik egy összefüggés a felépült tornyok és a nagyság között. A tornyok nagysága egy nemzet nagyságát, büszkeségét és dicsőségét fejezték ki.

SID: Tudod, hogy ez mire emlékeztet engem? A Bábel Tornyára.

JONATHAN: Pontosan.

SID: Ezért próbálták meg felépíteni. Azt mondták egymásnak: „Gyertek és szerezzünk nevet magunknak.”

JONATHAN: Pontosan erről van szó.

SID: „Építsünk olyan tornyot, amely felér egészen a Mennyig!”

JONATHAN: Pontosan így van. És lehetséges, hogy itt azzal a rejtéllyel állunk szemben, hogy a föld legmagasabb tornyainak a fölépítése tulajdonképpen a nemzetek és világhatalmak felemelkedését jelzi. És meg fogjuk látni, hogy ez is összefügg a „Shmitah”-val. Ez elképesztő. Például a középkortól kezdve a legmagasabb tornyok Európában voltak és a világhatalom központja Európa volt. De ez 1870-ben megváltozott, amikor a legmagasabb torony egy másik földrészen épült fel. Ez Amerika volt 1870-ben. A következő évben Amerika lett a föld legerősebb gazdasági hatalma. A hatalom palástja Nagy-Britanniáról átszállt az Egyesült Államokra. A legmagasabb torony felépítése ennek az előjele volt. Ettől kezdve a föld legmagasabb tornyai Amerikában épültek, ahogy a hatalma egyre jobban növekedett és növekedett. És mindjárt meglátjuk, hogy ez is összefüggésben van a „Shmitah”-val. Mert a Második Világháború végén 1945-ben, amikor Amerika hatalmának csúcsán volt született egy terv egy újabb torony felépítésére azzal a céllal, hogy bemutassa Amerika nagyságát. Ez a tervezett épület a World Trade Center, 1945. pedig egy „Shmitah” év volt. Tehát az az év, amelyben a World Trade Center felépítésének terve megszületett egy „Shmitah” év volt. Az építkezést 1966-ban kezdték el, amely egy „Shmitah” év volt. Az építkezés 7 évig tartott, ami pontosan egy bibliai évhétnek felel meg, és 1973-ban fejeződött be, amely megint csak egy „Smitah” év volt. És végül 2001. az ikertorony lerombolásának éve szintén egy „Shmitah” év volt. Tehát itt van a kapcsolat. Milyen kapcsolat? A tornyok. A torony a nagyság, a felemelkedés jele. A „Shmitah” pedig az alászállásról, a mások fölött gyakorolt kontroll eszközeként szolgáló kölcsönök elengedéséről szól. A szó valójában azt jelenti, hogy „hagyjuk, hogy elvesszen”, ami a tartozások elengedésére utal. A torony az emberi dicsőséget képviseli. A „Shmitah” az ember büszkeségének, vagy egy nemzet büszkeségének a megalázásáról szól. A Bibliából tudjuk, hogy a „Shmitah” év elhozta a torony magasra nőtt adósságok eltörlését, de ugyanúgy elhozhatja a nemzeti büszkeség fizikai tornyainak az eltörlését is. És ez történt meg a 2001-es „Shmitah” évben. Amikor a „Shmitah” év a tetőpontjára ért, bekövetkezett az ikertornyok lerombolása. A 9/11-es terrortámadás pontosan a „Shmitah” év tetőpontján történt. Ez az utolsó hét, amikor mindent előkészítenek a lenullázás napjára, az adósságok eltörlésére. Az ikertorony ezen az utolsó héten omlott le, ami előidézte a Wall Street összeomlását is. Egy napon történt meg az amerikai történelem legnagyobb torony leomlása, ami a nemzet büszkeségének megalázását jelenti és a Wall Street összeomlása. Mindkettő a „Shmitah” idején történt, ami azt jelzi, hogy még a 9/11-es események pontos időzítését is az ősi „Shmitah” rejtélye határozta meg. Vajon mi ennek a prófétikus üzenete számunkra, Sid? Ez csak egyike a prófétikus jeleknek. Ha a tornyok felépülése egy nemzet felemelkedését jelzi, akkor mit jelent a tornyok leomlása? Ez egy olyan figyelmeztetés, amely előre jelzi Amerika jövőjét.

SID: Tehát, ahogy rámutattál a 9/11-es esemény egy „harbinger” azaz egy előjel.

JONATHAN: Igen.

SID: Egy figyelmeztetés. Hány figyelmeztetést kapunk még mielőtt az ítélet bekövetkezik? Van erre vonatkozó bibliai példa?

JONATHAN: Isten irgalmas. De az előjelekkel kapcsolatban igazad van. Az ítéletet több figyelmeztető jel is megelőzi. De nem ez volt az egyetlen előjel. Jelenleg is épül egy torony ugyanazon a helyen, amit most Ground Zero-nak hívnak és ez már a negyedik előjel. Ez is összefügg a „Shmitah”-val. Vannak bizonyos események, amelyek már a „Harbinger” című könyvem megjelenése után történtek meg, amelyek igazzá váltak, és amelyek a „Shmitah”-val vannak összefüggésben. Vannak olyan jelek, amik jelenleg történnek, amikre most nem tudunk kitérni, de a Ground Zero-nál épülő toronnyal foglalkoznunk kell, mert az egy ellenszegülést fejez ki. Emlékezz rá, hogy ennek a most épülő toronynak a terve is egy „Shmitah” idején született, egy időben azzal az ellenszegülő esküvel, ami a Kapitólium dombon hangzott el. Az építkezést valószínűleg a következő „Shmitah” idejére fogják befejezni. Ezek csak kis részletek, amik rávilágítanak a tornyok és a „Shmitah” kapcsolatára, ami valójában a nemzetek felemelkedéséről és bukásáról szól. A „Shmitah” adja meg a kulcsot a nemzetek felemelkedésének és bukásának időzítéséhez, és mindez Amerikára is érvényes.

Hadd mondjak egy másik példát, ami alátámasztja, hogy ez a hatalmas rejtély minden nemzetre hatással van. Ahogy említettem a „Shmitah” úgy is működhet, hogy megrázkódtatást, bukást és összeomlást hoz egy ellenszegülő nemzetre. Az 1917-es év egy „Shmitah” volt. Abban az évben a Wall Street összeomlott, de más nemzeteket is megrázkódtatás ért, amit az Első Világháború okozott. Abban a háborúban birodalmak buktak meg. 1917-ben négy birodalom omlott össze: a Német birodalom, Magyarország, a cári Oroszország és az Ottomán török birodalom. Ezek a bukások mind a „Shmitah” idején történtek. De ugyanez a „Shmitah” egy nemzet felemelkedésével is összefüggésbe hozható. 1917. az az év, amikor az Egyesült Államok először jelent meg világhatalmi tényezőként azáltal, hogy belépett az Első Világháborúba. Gondold csak végig. Ez az év Amerika világhatalmi felemelkedésének a kezdete. Most ugorjunk előre négy „Shmitah”-t, azaz 28 évet. Érdekes módon a Bibliában a 4-es szám a birodalmak száma. 1945-höz érkezünk, ahol újabb globális katasztrófát találunk, amely megrendítette az egész világot. Ez volt a Második Világháború. A történelemből tudjuk, hogy Hitler a világháborút kirobbantó támadásait 1938-ban indította el, amely egy „Shmitah” év volt. Ha előre ugrunk az időben egy bibliai évhetet, 1945-höz érünk, amikor a világháború véget ért. Ismét egy „Shmitah”. A Holokauszt, amely 1938-ban a „Shmitah” évében a németországi Kristályéjszakán kezdődött 7 évig tartott és 1945-ben, a következő „Shmitah” idején ért véget. Amikor elérkezünk a „Shmitah” csúcspontjához 1945-ben, ugyanakkor volt a Világháború tetőpontja is, 1945. nyarán. Ahogy közeledünk a tartozások eltörlésének napjához, Japánban felrobbant a világ addigi legnagyobb eltörlő erővel rendelkező nukleáris bombája, az atombomba, amely véget vetett a Második Világháborúnak. Ez olyan volt, mint a harsogó crescendo egy zenemű végén. A 7 évig tartó háború a bibliai évhetet lezáró utolsó, „Shmitah” évének utolsó hetében ért véget. És azon a napon, amikor a szövetségesek Berlinben a győzelmi felvonulást tartották, pontosan a „Shmitah” utolsó napja volt. A világtörténelem tanúsítja, hogy az Egyesült Államok ekkor vált a világ egyik szuper hatalmává. De a „Shmitah” még a Hidegháborúra is hatással volt. Ha most tovább ugrunk az időben négy bibliai évhéttel, azaz újabb 28 évvel, akkor 1973-hoz érkezünk. Ahogy már láttuk a „Shmitah” egy nemzet bukását is jelentheti. Az 1973-as év egy fordulópont Amerika történelmében. Ebben az évben az Egyesült Államok úgy döntött, hogy legalizálja a meg nem született gyermekek meggyilkolását. A gyermekek feláldozásáért Isten korábban már megítélte az ősi Izraelt is. Emiatt 1973. lett az az év, amikor Amerika elvesztette az első háborúját. A vietnámi vereség ugyanazon a napon – augusztus 15-én – történt, amelyik napon Amerika megnyerte a Második Világháborút a 28 évvel korábbi „Shmitah” idején. Az 1973-as évre eső „Shmitah” tehát vereséget hozott Amerikára. A vereségnek ebben az évében készült el a World Trade Center, ugyanabban az évben, amikor Amerika legalizálta gyermekeinek meggyilkolását.

SID: Rendben. Megdöbbentő pontossággal láttuk a „Shmitah” hatását a múltbeli eseményekre. De mit jelent ez számunkra most a jelenben és főleg a jövőben?

*Mindjárt visszajövünk az „Ez természetfeletti” műsorával…*

*Most visszatérünk az „Ez természetfeletti” műsorához…*

SID: Tehát Jonathan rabbi elmondta, hogy minden hetedik év egy „Shmitah” év, amelynek az a célja, hogy áldás legyen Istentől. Ha azonban nem követjük Isten törvényeit, akkor ez átokra fordul. Izrael történelme során szörnyű dolgok történtek emiatt. Most éppen egy „Shmitah” év előtt állunk. Mikor is kezdődik pontosan?

JONATHAN: A „Shmitah” 2014. szeptember 25-én kezdődik – könnyű megjegyeznem, mert szeptember 25-én van a születésnapom – és 2015. szeptember 13-ig tart. Most hadd adjak két figyelmeztetést ezzel kapcsolatban. Az első, hogy lehetséges, hogy Isten nem tesz semmit. Nem szükségszerű, hogy minden „Shmitah” évben történnie kell valaminek. De a második figyelmeztetés az, hogy lehetséges, hogy Isten igenis cselekedni fog. És a tapasztalat az, hogy általában ez történik. De a „Shmitah” kezdetén még nem feltétlenül lehet ezt észrevenni.

SID: Figyelj, ha én lennék Isten, akkor én meg sem várnám a „Shmitah” évet. Úgy értem, hogy az, amit mi az Egyesült Államok, mint nemzet teszünk, már nagyon szúrhatja Isten szemét. Nagyon örülök, hogy nem én vagyok Isten, mert Ő sokkal irgalmasabb, mint én. De ha tanulmányozod a Bibliát, észre kell venned, hogy van egy pont, amikor Isten ítélete elérkezik.

JONATHAN: Igen, így van és ez nagyon veszélyes dolog. Mert ha összeveted azt, hogy merre tart most Amerika azzal, hogy milyen figyelmeztető előjelek történtek, amik most is folyamatban vannak, és figyelembe veszed azt is, hogy egy „Shmitah” év következik, ez nem sok jót jelent. A tény az, hogy az előző két „Shmitah” során, amelyek 2001-ben, majd pedig 2007-2008-ban voltak, egyre nyilvánvalóbbá és intenzívebbé vált ennek a rejtélynek a működése. 2001-ben a történelem addigi legnagyobb tőzsdei összeomlása pontosan a Bibliában meghatározott napon, Elul hónap 29-én történt, amikor a pénzügyi számlák adósságait el kellett törölni. Hét évvel később, 2008-ban történt Amerika történelmének másik legnagyobb pénzügyi összeomlása, ami súlyosabb volt a 2001-esnél, és ez is pontosan a Bibliában meghatározott napon történt. Az utóbbi két nagy összeomlás időpontja között tehát éppen egy bibliai évhét telt el, évre, napra, órára és percre pontosan. Ez azt jelzi, hogy a „Shmitah” rejtélye egyre intenzívebben nyilvánul meg.

SID: Tudjátok, ő nagyon gyorsan halad, de szeretném, ha megértenétek, amit mond. Ahogy elhangzott ez annyira precíz, hogy évre, napra, és órára pontosan megegyezik a Bibliában meghatározott időponttal. Milyen fantasztikus Istent szolgálunk!

JONATHAN: Így van! És ez azt jelzi előre nekünk Sid, hogy a hetedik évek rendkívüli eseményeinek intenzitása egyre csak fokozódik. Ez azt jelenti, hogy a nemzet az ítélet felé halad, és pontosan ez az, ami most Amerikában történik. Újra mondom, hogy Istennek nem kötelező tennie bármit is, amikor mi úgy gondoljuk, de azért én nyitva tartom a szemem.

SID: Rendben, mondd el még egyszer, hogy pontosan mikor kezdődik és meddig fog tartani!

JONATHAN: 2014. szeptember 25-én kezdődik. És általában – ahogy már említettem – az elején nem feltétlenül történik bármi figyelemfelkeltő dolog. De ha bármi el van határozva erre az évre, akkor az események az év tetőpontja felé haladva kezdenek majd kibontakozni. A jelentőségteljes dolgok általában akkor történnek. Ez a tetőpont pedig 2015. szeptember 13-án lesz. És ezen kívül – ahogy korábban már beszéltünk róla – a tetrád utolsó vérholdjának megjelenése is 2015. szeptemberére esik. A tetrád, ami négy egymást követő vérhold feltűnése egy másfél éves időszak alatt történik meg, amiből eddig fél év telt el. A még hátra lévő egy év teljesen egybeesik a „Shmitah” évvel. Tehát az ezután megjelenő vérholdak a „Shmitah” idején fognak feltűnni.

SID: Ez olyan, mintha a különböző figyelmeztetések egybeesnének, amik fokozzák azok jelentőségét.

JONATHAN: Úgy tűnik, igen. És van itt még egy dolog, Sid. A Bibliában az ítélet egyik előjele az, hogy a Nap elsötétedik. Természetesen nem arról van szó, hogy minden egyes napfogyatkozás ítéletet jelent. De van itt valami érdekes, ezt hallgasd! Amikor 2015-ben a „Shmitah” csúcspontja elérkezik Elul hónap 29-én, ugyanazon a napon, amelyik az adósságok lenullázásának nagy napja, szeptember 13-án napfogyatkozás lesz. Tehát a „Shmitah” utolsó, nagy napján napfogyatkozás lesz a Földön. Az imént beszéltünk a toronyról, rakjuk hát egymásra az építő köveket. Amikor a közelmúltban új tornyot építettek arra a felhőkarcolóra, hogy Amerika legmagasabb épületévé tegyék, azon a napon, amikor az új tornyot a helyére emelték szintén napfogyatkozás volt. És emlékszel Sid, mikor történt meg utoljára, hogy Elul hónap 29-én napfogyatkozás volt? 1987-ben. És közvetlenül utána következett be a történelem addigi legnagyobb tőzsdei zuhanása a Wall Streeten. Ezzel nem azt állítom, hogy újra meg fog történni, de ez nem elképzelhetetlen.

SID: Rendben. Ez felvet egy kérdést. Te alaposan tanulmányoztad ezt a témát, de nem csak kutatóként, merthogy az vagy, hanem kijelentés útján is. Szeretném, ha elmondanád, hogy te mit gondolsz? Mi fog történni?

JONATHAN: Én abban hiszek – és akár megtörténik ebben az időszakban akár nem én készen állok erre – én minden kétség nélkül abban hiszek, hogy hatalmas megrázkódtatás jön Amerikára. És ez a megrázkódtatás hatással lesz a gazdaságra, és a pénzügyi szektorra, de lehetséges, hogy ezen a két területen kívül még jóval több területre is. De ezt a két területet biztosan megrázkódtatás éri majd. Éhínség jön az országra. Úgy hiszem, hogy a közszolgáltatások és az infrastruktúra is meg fognak bénulni. Tehát én abban hiszek, hogy hatalmas figyelmeztetést fog kapni az ország, és ez Isten irgalmából fog történni. Ugyanis ezen a ponton nem tudom elhinni, hogy megrázkódtatás nélkül megvalósulhatna –e az ébredés. Isten szíve ébredést akar. De erre készen kell állnunk. Minden, ami megrendíthető, meg fog rendülni.

SID: Oké, már csak két percünk maradt. Mi van még?

JONATHAN: Ez lesz a hetedik „Shmitah”.

SID: A hetedik „Shmitah”?

JONATHAN: Oké, ez a téma olyan nagy, hogy most csak a felszínét tudjuk érinteni. Rendben. Amikor elérkezik a hetedik „Shmitah” az 7 x 7 év, azaz 49 év. Az ezt követő 50-edik év a Jubileum éve, a kürtzengés éve. Ezért a Jubileum is kapcsolatban áll a „Shmitah” rejtélyével. A Jubileum éve a helyreállítással kapcsolatos, ebben az évben mindenki visszakapta a földjét, az otthonát. Mindenki visszakapta az elveszített örökségét. Nos, 2000 évvel ezelőtt Izrael elveszítette az örökségét: a földjét és az országát. Nos, a következő történt. Emlékezz, hogy a Jubileum éve csak a hetedik „Shmitah” év végével kezdődhet el. Izrael helyreállítása 1917-ben kezdődött a Balfour nyilatkozattal, amelyben a Britt kormány ígéretet tett arra, hogy az általa kormányzott Palesztína földjét visszaadja Izraelnek. A „Shmitah” 1917. szeptemberében ért véget, a nyilatkozat pedig november 2-án született. Ez tehát olyan, mint a Jubileum éve, ami az örökség, és az ország helyreállításáról szól. Ha 1917-től előre ugrunk hét „Shmitah”-t, 1967-hez érkezünk, amikor Jeruzsálem újra Izrael fővárosa lett, közvetlenül a „Shmitah”-t követő évben. 1967. tehát egy Jubileumi év volt, amely elhozta Jeruzsálem helyreállítását. Ha újabb hét „Shmitah”-t ugrunk előre 2015-höz érkezünk. A „Shmitah” utáni év pedig 2016. Nem állítom, hogy Istennek bármit is kötelező tennie, de lenyűgöző, amit az elmúlt két Jubileum során tett. Ez bámulatos. Minden az Ő irányítása alatt áll.

SID: Tehát lehetséges, hogy a most következő hetedik „Shmitah” egy korszak lezárása lesz nem csak Amerika, hanem az egész világ számára is?

JONATHAN: Igen, ez prófétikus lehet. Persze nem borítékolhatjuk előre, de ez akkor is csodálatos. A „Shmitah” rejtélye valóban mindenre hatással van.

SID: De ez a mindenre hatással lévő rejtély egyúttal nagyon egyszerű is. Ez a titok Yeshua-ban, Jézusban van.

JONATHAN: Igen!

SID: Ő a zsidó Messiás!

JONATHAN: Igen!

SID: Térj meg a bűneidből. Kérd meg Jézust, hogy legyen az életed Ura és éljen benned. Kezdd el olvasni a Bibliát. Azt mondom neked, hogy ha elkezdesz ugyanabban a békességben járni, amit Isten nekem adott, és amire téged is bátorítalak, akkor semmi sem fog tudni felzaklatni téged. A világon semmi.